**R O M Â N I A**

#### JUDEŢUL DÂMBOVIŢA

#  **PREFECT**

**ORDIN**

**privind**  **actualizarea componenței Grupului de lucru pentru derularea POAD 2019/2021 la nivelul județului Dâmbovița**

#### PREFECTUL JUDEŢULUI DÂMBOVIŢA

Având în vedere:

 - prevederile H.G. nr. 784/2018 pentru stabilirea unor măsuri necesare în vederea implementării Programului Operaţional Ajutorarea Persoanelor Defavorizate - POAD;

 - prevederile H.G. nr. 16/16.01.2020 privind constatarea încetării de drept a raportului de serviciu al domnului Jîjîie Antonel, subprefect al județului Dâmbovița;

 - adresa D.S.V.S.A. Dâmbovița nr. 30495/31.12.2019;

 În temeiul art. 275 alin. (1) din O.U.G. nr. 57/2019 privind Codul Administrativ, emite următorul

**ORDIN**

 **Art. 1.** Se actualizează componența Grupului de lucru privind derularea Programului Operațional Ajutorarea Persoanelor Defavorizate 2019/2021 (POAD 2019/2021), după cum urmează:

 - Subprefectul Județului Dâmbovița;

 - Vasile Georgiana - Inspector, Instituția Prefectului - Județul Dâmbovița;

 - Ion Minea-Niculescu - Consilier, Instituția Prefectului - Județul Dâmbovița;

 - Florina Răducanu - Consilier, Instituția Prefectului - Județul Dâmbovița;

 - Minea Brăduț Bogdan - consilier, D.S.V.S.A. Dâmbovița.

 **Art.2.** Coordonarea Grupului de lucru se va realiza de Subprefectul Județului Dâmbovița.

 **Art.3.** D-na Vasile Georgiana, inspector în cadrul Corpului de Control al Prefectului, va realiza, prin sondaj, controale atât la livrarea produselor alimentare/de igienă, cât și la distribuția acestora.

 **Art. 4.** Secretariatul Grupului de lucru va fi asigurat de d-nulIon Minea-Niculescu, respectiv d-na Răducanu Florina și îndeplinește, în principal, următoarele atribuții:

 - comunică, la solicitarea Ministerului Fondurilor Europene, anterior demarării procedurii de achiziţie publică în vederea atribuirii contractelor de furnizare, numărul de destinatari finali, pe localităţi şi total judeţ, adresa depozitului unităţii administrativ-teritoriale unde furnizorii vor livra ajutoarele alimentare şi produsele de igienă, persoana de contact la depozit şi persoana împuternicită să semneze procesele-verbale de recepţie, precum şi tabelul centralizator, în baza datelor primite de la unităţile administrativ-teritoriale;

 - comunică unităţilor administrativ-teritoriale datele de livrare şi cantităţile din graficul de livrări primit de la Ministerul Fondurilor Europene;

 - informează săptămânal Ministerul Fondurilor Europene, pe durata livrărilor, în ultima zi lucrătoare a săptămânii în curs, prin poşta electronică, cu privire la cantităţile de ajutoare recepţionate de unităţile administrativ-teritoriale, menţionând localitatea, cantitatea şi numărul de proces-verbal;

 - trimite beneficiarului, până la data de 1 martie a anului următor celui de raportare, un raport anual privind implementarea POAD la nivelul judeţului.

 **Art. 5.** Controalele pentru soluţionarea reclamaţiilor privind siguranţa şi calitatea alimentelor distribuite prin program se vor realiza de către d-nul Minea Brăduț-Bogdan, consilier în cadrul D.S.V.S.A. Dâmbovița.

 **Art. 6.** La data intrării în vigoare a prezentului Ordin, Ordinul Prefectului nr. 6/08.01.2020 își încetează aplicabilitatea.

 **Art. 7.** Prezentul ordin va fi comunicat prin grija biroului de specialitate din cadrul Instituției Prefectului - Județul Dâmbovița.

 **PREFECT, VIZAT PENTRU LEGALITATE,**

 **dr. ing. Aurelian POPA ȘEF SERVICIU, jr. Ion SĂLCIANU**

**Târgovişte**

**Nr. \_\_\_\_\_\_\_\_**

**Data \_\_\_\_\_\_\_\_\_\_\_\_\_\_\_**

**MNI/4 ex.**